
RAPORT  DE INLOCUIRE

asupra proiectului de Lege pentru aprobarea Ordonanţei de urgenţă a Guvernului nr.64/2003 pentru stabilirea unor măsuri privind înfiinţarea, organizarea, reorganizarea sau funcţionarea unor structuri în cadrul aparatului de lucru al Guvernului, a ministerelor, a altor organe de specialitate ale administraţiei publice centrale şi a unor instituţii publice


1. Cu adresa nr.745 din 3 februarie 2004, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de Lege pentru aprobarea Ordonanţei de urgenţă a Guvernului nr.64/2003 pentru stabilirea unor măsuri privind înfiinţarea, organizarea, reorganizarea sau funcţionarea unor structuri în cadrul aparatului de lucru al Guvernului, a ministerelor, a altor organe de specialitate ale administraţiei publice centrale şi a unor instituţii publice.



Plenul Camerei Deputaţilor, la solicitarea Comisiei pentru administraţie publică, amenajarea teritoriului şi echilibru ecologic a dispus în şedinţa din 15 martie 2004, restituirea proiectului de Lege şi a raportului suplimentar nr.26/1653 din 8 martie 2004, pentru a fi examinate împreună cu proiectul de Lege pentru aprobarea Ordonanţei Guvernului nr.16/2004 privind modificarea alin.(2) al art.14 din Ordonanţa de urgenţă a Guvernului nr.64/2003 – P.L.x-73 din 1 martie 2004, pentru care Comisia pentru administraţie publică amenajarea teritoriului şi echilibru ecologic şi Comisia pentru  sănătate şi familie vor întocmi raport comun.



Ambele proiecte de lege cât şi raportul suplimentar au fost dezbătute şi avizate în fond, în procedură obişnuită, în şedinţa din 17 martie 2004, întocmindu-se prezentul raport înlocuitor. 



Prin acest raport se aprobă proiectul de Lege pentru aprobarea Ordonanţei de urgenţă a Guvernului nr.64/2003 – P.L. nr.745 din 3 februarie 2004, fiind preluate ca amendamente admise textele proiectului de Lege pentru aprobarea Ordonanţei Guvernului nr.16/2004 – P.L.x-73 din 1 martie 2004, pentru acesta din urmă întocmindu-se un raport comun cu Comisia pentru sănătate şi familie, rn.1763 din 18 martie 2004. 



2. Prin obiectul de reglementare şi conţinutul său, proiectul de lege face parte din categoria legilor organice, conform prevederilor art.73 alin.(3) lit.e) din Constituţia României.



3. La lucrările Comisiei au fost prezenţi 23 de deputaţi, din totalul de 24 membri ai Comisiei.



In urma dezbaterii Comisia propune admiterea cu modificări a proiectului de lege. 

I. AMENDAMENTE ADMISE




In urma dezbaterii, Comisia propune adoptarea proiectului de lege cu următoarele amendamente:

	Nr.

crt.
	Text iniţial
	Amendament propus şi autorul acestuia
	Motivare

	1.
	
Art.14. – (1) Se înfiinţează Ministerul Sănătăţii prin reorganizarea Ministerului  Sănătăţii şi Familiei, care îşi încetează activitatea. 


(2) Ministerul Sănătăţii preia centrele de medicină preventivă din subordinea fostului Minister al Lucrărilor Publice, Transporturilor şi Locuinţei, prin organizarea în subordinea sa a Direcţiei de sănătate publică pentru transporturi.


(3) Fondurile alocate de la bugetul de stat Societăţii Naţionale de Cruce Roşie din România se asigură prin bugetul Ministerului Sănătăţii. 

Text O.U.G. nr.64/2003
	
1. La articolul unic, după punctul 2 se introduce punctul 21 cu următorul cuprins: 


„21. Articolul 14 va avea următorul cuprins: 


«Art.14. – (1) Se înfiinţează Ministerul Sănătăţii prin reorganizarea Ministerului  Sănătăţii şi Familiei, care îşi încetează activitatea. 


(2) Ministerul Sănătăţii preia centrele de medicină preventivă din subordinea fostului Minister al Lucrărilor Publice, Transporturilor şi Locuinţei, până la data de 31 martie când vor trece, reorganizate, în Agenţia de Sănătate Publică a Ministerului Transporturilor, Construcţiilor şi Turismului, care se înfiinţează ca instituţie publică, în subordinea Ministerului Transporturilor, Construcţiilor şi Turismului, finanţată din venituri proprii şi subvenţii de la bugetul de stat.


(3) Se autorizează Ministerul Finanţelor Publice să introducă modificările în structura bugetului de stat, bugetelor Ministerului Sănătăţii şi Ministerului Transporturilor, Construcţiilor şi Turismului şi în anexele la acestea pe anul 2004, corespunzător prevederilor prezentei ordonanţe, la propunerea ordonatorilor principali de credite, pe baza protocoalelor de predare-primire.


(4) Fondurile alocate de la bugetul de stat Societăţii Naţionale de Cruce Roşie din România se asigură prin bugetul Ministerului Sănătăţii.»” 

Autor: Comisia pentru administraţie publică, amenajarea teritoriului şi echilibru ecologic.


	In cuprinsul art.14 din Ordonanţa de urgenţă a Guvernului nr.64/2003 au fost preluate textele din Ordonanţa Guvernului nr.16/2004.

	2.


	
Articol unic


4. La articolul 23 punctul 3, din prezenta Ordonanţă, litera j) a alineatului 3) al articolului 4 din Ordonanţa Guvernului nr.44/1997 privind transporturile rutiere, se abrogă.

Text Senat.
	
2. La articolul unic, punctul 4 va avea următorul cuprins:


„4. La articolul 23 punctul 3, se abrogă.”

Autor: Comisia pentru administraţie publică, amenajarea teritoriului şi echilibru ecologic. 


	Tehnică legislativă.


II. AMENDAMENTE RESPINSE


In cursul dezbaterii, Comisia a respins următoarele amendamente: 

	Nr.

crt.
	Text iniţial
	Amendament propus şi autorul acestuia
	Motivare

	1.
	
Articol unic


Art.14 – (2) Ministerul Sănătăţii preia centrele de medicină preventivă din subordinea fostului Minister al Lucrărilor Publice, Transporturilor şi Locuinţei, până la data de 31 martie 2004, când vor trece, reorganizate în Agenţia de Sănătate Publică a Ministerului Transporturilor, Construcţiilor şi Turismului, care se înfiinţează ca instituţie publică, în subordinea Ministerului Transporturilor, Construcţiilor şi Turismului, finanţată din venituri proprii şi subvenţii de la bugetul de stat.

Text O.G. nr.16/2004.


	
Articol unic


Art.14 – (2) Ministerul Sănătăţii preia centrele de medicină preventivă din subordinea Ministerului Transporturilor, Construcţiilor şi Turismului prin reorganizarea în subordinea sa a Direcţiei de sănătate publică pentru transporturi. Incepând cu data de 31 martie 2004, pe bază de protocoale predare-primire, centrele de medicină preventivă respective vor trece reorganizate în Agenţia de Sănătate Publică înfiinţată ca instituţie publică în subordinea Ministerului Transporturilor, Construcţiilor şi Turismului finanţată din venituri proprii şi subvenţii de la bugetul de stat. 

Autor: Comisia pentru industrii şi servicii


	Pentru susţinere: prevederea din alin.(2) al O.G. nr.64 trebuie să rămână nemodificată, aceasta justificând preluarea centrelor respective, care a avut loc pe 27.07.2003. 

Folosirea unitară a titlului Ministerului Transporturilor, Construcţiilor şi Turismului ca în art.11 din O.G. nr.64/2003 şi ca în art.II din prezenta ordonanţă. 

Pentru respingere: textul ordonanţei este cel corect. 



	2.
	
Art.16 – (12) Personalului din aparatul propriu al Autorităţii Naţionale de Control şi celui din Corpul de Control al Guvernului nu i se aplică prevederile Legii nr.188/1999 privind Statutul funcţionarilor publici, cu modificările şi completările ulterioare. 

text din OUG 64/2003
	
Alineatul (12) al articolului 16 va avea următorul cuprins:


(12) Personalului din aparatul propriu al Autorităţii Naţionale de Control şi celui din Corpul de Control al Guvernului i se aplică prevederile Legii nr.188/1999 privind Statutul funcţionarilor publici, cu modificările şi completările ulterioare.

Autor: Ioan Oltean – Grupul parlamentar PD.


	Pentru susţinere: Consolidarea poziţiei acestei instituţii în lupta anticorupţie şi a creşterii credibilităţii şi responsabilităţii personalului de control.

Pentru respingere: se asigură independenţa personalului investit cu atribuţii de control. 



	3.
	___________________________

text din OUG 64/2003:


Art. 13 – (1) În subordinea Ministerului Culturii şi Cultelor funcţionează Centrul Naţional al Cinematografiei.
	
După pct. 2 se introduce un punct nou, pct. 21, care va avea următorul cuprins:


21. Alineatul (1) al articolului 13 se abrogă.

Autor: Comisia pentru cultură, arte, mijloace de informare în masă


	Pentru susţinere: Pentru a se acorda Centrului Naţional al Cinematografiei statutul de organ de specialitate al administraţiei publice centrale, în subordinea Guvernului, statut deţinut din 1990.

Pentru respingere: s-a urmărit utilizarea procesului de dezvoltare a cinematografiei naţionale şi de exercitare a competenţelor ministerului în domeniul cinematografiei.



	4.
	___________________________


text din OUG 64/2003:


1. Articolul 4 va avea următorul cuprins:


Art. 4. – (1) Centrul Naţional al Cinematografiei este instituţie publică de interes naţional în domeniul cinematografiei, cu personalitate juridică, funcţionează în subordinea Ministerului Culturii şi Cultelor şi are sediul în municipiul Bucureşti, str. Dem. I. Dobrescu nr. 4 - 6, sectorul 1.


(2) Centrul Naţional al Cinematografiei se organizează şi funcţionează prin comasarea prin absorbţie a instituţiei publice Arhiva Naţională de Filme, care se desfiinţează.


(3) Centrul Naţional al Cinematografiei preia, în condiţiile legii, toate drepturile şi obligaţiile instituţiei publice Arhiva Naţională de Filme.


(4) Patrimoniul instituţiei publice Arhiva Naţională de Filme se transmite Centrului Naţional al Cinematografiei pe bază de protocol de predare-preluare încheiat în termen de 90 de zile de la data intrării în vigoare a prezentei legi.


(5) Patrimoniul Centrului Naţional al Cinematografiei se majorează, în mod corespunzător, cu valoarea rezultată potrivit alin. (3).


(6) Personalul instituţiei publice Arhiva Naţională de Filme, existent la data comasării, se preia, în condiţiile legii, de către Centrul Naţional al Cinematografiei şi beneficiază de drepturile prevăzute de legislaţia în vigoare.


(7) Cheltuielile curente şi cheltuielile de capital ale Centrului Naţional al Cinematografiei se finanţează din venituri proprii şi subvenţii acordate de la bugetul de stat, prin bugetul Ministerului Culturii şi Cultelor.


(8) Veniturile proprii se realizează din Fondul cinematografic şi din activităţi aprobate potrivit dispoziţiilor legale în vigoare.


(9) Centrul Naţional al Cinematografiei este condus de un director general, numit prin decizie a primului-ministru, la propunerea ministrului culturii şi cultelor.


(10) Directorul general şi personalul Centrului Naţional al Cinematografiei sunt încadraţi şi salarizaţi conform prevederilor legale aplicabile personalului din sectorul bugetar.


(11) Directorul general al Centrului Naţional al Cinematografiei este ordonator terţiar de credite."


	
După pct. 4 se introduce un punct nou, pct. 5, care va avea următorul cuprins:


5. Punctul 1 de la art. 24 se modifică şi va avea următorul cuprins:


„1. Articolul 4 va avea următorul cuprins:


„Art. 4. – (1) Centrul Naţional al Cinematografiei este organ de specialitate al administraţiei publice centrale în domeniul cinematografiei şi funcţionează în subordinea  Guvernului.

(2) Centrul Naţional al Cinematografiei are personalitate juridică iar cheltuielile curente şi cheltuielile de capital se finanţează de la bugetul de stat.


(3). Centrul Naţional al Cinematografiei  are sediul în municipiul Bucureşti, str. Dem. I. Dobrescu nr. 4 - 6, sectorul 1, imobil aflat în proprietatea publică a statului şi în administrarea Centrului Naţional al Cinematografiei.

(4) Centrul Naţional al Cinematografiei este condus de un preşedinte, care este numit de Guvern, la propunerea Ministrului Culturii şi Cultelor.


(5) Preşedintele Centrului Naţional al Cinematografiei este încadrat şi salarizat la nivelul funcţiei asimilate celei de secretar de stat.


(6) Personalul Centrului Naţional al Cinematografiei este încadrat şi salarizat conform prevederilor legale aplicabile funcţionarilor publici sau, după caz, personalului din sectorul bugetar.


(7) Preşedintele Centrului Naţional al Cinematografiei este ordonator principal de credite.


(8) În exercitarea atribuţiilor ce-i revin, potrivit legii, preşedintele Centrului Naţional al Cinematografiei emite ordine, norme şi instrucţiuni precum şi ordine cu caracter normativ, care sunt publicate în Monitorul Oficial al României, Partea I.“

Autor: Comisia pentru cultură, arte, mijloace de informare în masă


	Pentru susţinere:  Pentru a se clarifica statutul Centrului Naţional al Cinematografiei, în conformitate cu modificarea art. 13 alin. (1) şi cu prevederile Legii nr. 630/2002.

Pentru respingere: 

S-a avut în vedere eficientizarea domeniului cinematografiei.

	5.
	___________________________

text din OUG 64/2003:


2. Literele a) şi b) ale articolului 6 vor avea următorul cuprins:


„a) elaborează strategia de dezvoltare a cinematografiei naţionale şi o supune spre aprobare Ministerului Culturii şi Cultelor;


b) elaborează proiecte de acte normative pentru domeniul său de activitate şi propune Ministerului Culturii şi Cultelor promovarea acestora;“
	
După pct. 5 se introduce un punct nou, pct. 6, care va avea următorul cuprins:


6. Punctul 2 de la art. 24 se modifică şi va avea următorul cuprins:


„2. Literele a) şi b) ale articolului 6 vor avea următorul cuprins:


„a) elaborează strategia de dezvoltare a cinematografiei naţionale;


b) elaborează proiecte de acte normative pentru domeniul său de activitate;“

Autor: Comisia pentru cultură, arte, mijloace de informare în masă


	Pentru susţinere: Pentru corelare cu modificările aduse art. 13 şi 24 pct. 1. 

Pentru respingere: consecinţă a respingerii amendamentului de la pct.2.

	6.
	___________________________

text din OUG 64/2003:


3. Litera d) a articolului 6 se abrogă.
	
După pct. 6 se introduce un punct nou, pct. 7, care va avea următorul cuprins:


7. Punctul 3 de la art. 24 se modifică şi va avea următorul cuprins:


„3. La articolul 6, după litera c) se introduce o literă nouă, c1), care va avea următorul cuprins:


c1) emite reglementări, norme şi instrucţiuni pentru unităţile din subordine;“

Autor: Comisia pentru cultură, arte, mijloace de informare în masă


	Pentru susţinere:  Întrucât Centrul Naţional al Cinematografiei, ca organ de specialitate al administraţiei publice centrale, poate emite norme, instrucţiuni şi reglementări pentru unităţile din subordine. 

Pentru respingere: această competenţă revine ministerului. 



	7.
	___________________________

text din OUG 64/2003:


5. Articolul 7 se abrogă.
	
După pct. 7 se introduce un punct nou, pct. 8, care va avea următorul cuprins:


8. Punctul 5 de la art. 24 se modifică şi va avea următorul cuprins:


„5. După articolul 6 se introduce un articol nou, art. 61, care va avea următorul cuprins:


Art. 61. – (1) Se organizează şi funcţionează ca organism consultativ de specialitate al Centrului Naţional al Cinematografiei Colegiul Consultativ al Cinematografiei, denumit în continuare Colegiu, format din 5 membri, desemnaţi de către uniunile şi organizaţiile de creatori, producători şi distribuitori din domeniu dintre personalităţi ale cinematografiei naţionale.  


(2) Componenţa nominală a Colegiului este aprobată de preşedintele CNC.


(3) Colegiul este condus de un preşedinte ales de către membrii acestuia.


(4) Secretariatul lucrărilor Colegiului este asigurat de personalul Centrului Naţional al Cinematografiei.


(5) Colegiul se întruneşte în şedinţe lunare şi ori de câte ori este nevoie, la convocarea preşedintelui Colegiului, din proprie iniţiativă sau la solicitarea preşedintelui Centrului Naţional al Cinematografiei.


(6) Colegiul este consultat în legătură cu:


a) programul naţional de cultură cinematografică;


b) promovarea şi reprezentarea pe plan internaţional a cinematografiei naţionale;


c) regulamentele pentru acordarea Premiului Naţional al Cinematografiei şi a altor premii instituite de Centrul Naţional al Cinematografiei;


d) iniţierea unor festivaluri ale filmului românesc sau internaţional;


e) priorităţile de alocare a sumelor din Fondul cinematografic pentru conservarea şi restaurarea patrimoniului cinematografiei naţionale.


(7) Organizarea şi funcţionarea Colegiului se stabilesc prin regulament propriu, aprobat de membrii acestuia.“
Autor: Comisia pentru cultură, arte, mijloace de informare în masă


	Pentru susţinere: Întrucât Centrul Naţional al Cinematografiei este ţinut să respecte reglementările privind transparenta , consultarea si participarea persoanelor si grupurilor interesate la actul decizional, inclusiv în ceea ce priveşte strategia de dezvoltare a cinematografiei române. 

Pentru respingere: consecinţă a respingerii amendamentului de la pct.2.

	8.
	___________________________

text din OUG 64/2003:


6. Alineatul (5) al articolului 8 va avea următorul cuprins:


„(5) Pentru operaţiile executate în Registrul cinematografiei se percep tarife care constituie venituri la Fondul cinematografic, care se stabilesc şi se actualizează prin ordin al ministrului culturii şi cultelor.“
	
După pct. 8 se introduce un punct nou, pct. 9, care va avea următorul cuprins:


9. Punctul 6 de la art. 24 se modifică şi va avea următorul cuprins:


6. Alineatul (5) al articolului 8 va avea următorul cuprins:


„(5) Pentru operaţiile executate în Registrul cinematografiei se percep tarife care constituie venituri la Fondul cinematografic, care se stabilesc şi se actualizează prin ordin al preşedintelui Centrului Naţional al Cinematografiei.“

Autor: Comisia pentru cultură, arte, mijloace de informare în masă
	Pentru susţinere:  Pentru corelare cu modificările aduse art. 13 şi 24 pct. 1. 

Pentru respingere: consecinţă a respingerii amendamentelor prevăzute la pct.2.

	9.
	___________________________


	
După pct. 8 se introduce un punct nou, pct. 9, care va avea următorul cuprins:


9. După punctul 6 de la art. 24 se introduce un punct nou, 61, care va avea următorul cuprins:


61. După alineatul (5) al articolului 8 se introduce un nou alineat, alin. (6), care va avea următorul cuprins:


„(6) Pentru operaţiile de clasificare a filmelor şi a sălilor şi grădinilor de spectacol cinematografic aflate în administrarea Centrului Naţional al Cinematografiei nu se percep tarife.“

Autor: Comisia pentru cultură, arte, mijloace de informare în masă


	Pentru susţinere: Pentru clarificarea unei erori materiale.

Pentru respingere: prin respingerea amendamentului de la pct.2 aceste prevederi nu se mai justifică.

	10.
	___________________________

text din OUG 64/2003:

7. Articolul 9 va avea următorul cuprins:

„Art. 9. – Sub autoritatea Ministerului Culturii şi Cultelor se află Regia Autonomă de Distribuţie şi Exploatare a Filmelor «Româniafilm», precum şi societăţile comerciale cu capital majoritar de stat, cu activitate în domeniul cinematografic: Studioul Cinematografic «Rofilm» – S.A., Studioul Cinematografic «Sahia Film» – S.A. şi Studioul Cinematografic «Animafilm» – S.A.“
	După pct. 9 se introduce un punct nou, pct. 10, care va avea următorul cuprins:

10. Punctul 7 de la art. 24 se modifică şi va avea următorul cuprins:

7. Articolul 9 va avea următorul cuprins:

„Art. 9. – Sub autoritatea Centrului Naţional al Cinematografiei se află Regia Autonomă de Distribuţie şi Exploatare a Filmelor «Româniafilm», iar, sub autoritatea Ministerului Culturii şi Cultelor, se află societăţile comerciale cu capital majoritar de stat, cu activitate în domeniul cinematografic: Studioul Cinematografic «Rofilm» – S.A., Studioul Cinematografic «Sahia Film» – S.A. şi Studioul Cinematografic «Animafilm» – S.A.“

Autor: Comisia pentru cultură, arte, mijloace de informare în masă
	Pentru susţinere: Pentru corelare cu modificările aduse art. 13 şi 24 pct. 1. 

Pentru respingere: S-a avut în vedere redresarea economico-financiară a acestor instituţii sau agenţi economici.

	11.
	___________________________

text din OUG 64/2003:


8. Articolul 10 se abrogă.


	
După pct. 10 se introduce un punct nou, pct. 11, care va avea următorul cuprins:


11. Punctul 8 de la art. 24 se modifică şi va avea următorul cuprins:


8. După articolul 9 se introduce un articol nou, art. 91, care va avea următorul cuprins:


„Art. 91. – (1) În subordinea Centrului Naţional al Cinematografiei funcţionează Arhiva Naţională de Filme, instituţie publică cu activitate de importanţă naţională al cărui principal obiect de activitate este protejarea, conservarea, restaurarea şi punerea în valoare a fondului de filme şi materiale care fac parte din patrimoniul cinematografiei naţionale.


(2) Arhiva Naţională de Filme îşi desfăşoară activitatea în sediul său din Bucureşti, Str. Dem.I.Dobrescu nr. 4-6, în imobilele  şi depozitele din  Şos. Sabarului nr. 2  precum şi în sala de cinematecă Eforie, Str. Eforie nr. 2, Bucureşti, bunuri aflate în proprietatea publică a statului şi în administrarea ANF.


(3) Arhiva Naţională de Filme îndeplineşte atribuţiile de unică instituţie de depozit legal şi voluntar pentru filme.


(4) În cadrul Arhivei Naţionale de Filme funcţionează Cinemateca Română şi Laboratorul de restaurare şi prelucrare a peliculei Mogoşoaia.


(5) Arhiva Naţională de Filme se finanţează din alocaţii de la bugetul de stat şi din venituri extrabugetare obţinute din activităţi proprii şi din exploatarea bunurilor pe care le administrează.


(6) Pentru activitatea de importanţă naţională  desfăşurată, salariile de bază pentru personalul Arhivei Naţionale de Filme pot fi, în limita fondului de salarii aprobat prin bugetul de stat, cu 20% mai mari decât cele stabilite prin efectul Ordonanţei de urgenţă a Guvernului nr. 191/2002 privind creşterile salariale ce se vor acorda în anul 2003 personalului bugetar salarizat potrivit Ordonanţei de urgenţă a Guvernului nr. 24/2000 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, aprobată cu modificări şi completări prin legea nr. 220/2003.“

Autor: Comisia pentru cultură, arte, mijloace de informare în masă
	Pentru susţinere:  Pentru corelare cu modificările aduse la art. 13 şi 24 pct. 1 şi pentru stabilirea corectă a statutului şi modului de organizare şi funcţionare a Arhivei Naţionale de Filme. 

Pentru respingere: consecinţă a respingerii amendamentului de la pct.2.

	12.
	___________________________

text din OUG 64/2003:


10. Literele c) şi e) ale articolului 11 se abrogă.
	După pct. 11 se introduce un punct nou, pct. 12, care va avea următorul cuprins:


12. Punctul 10 de la art. 24 se modifică şi va avea următorul cuprins:


10. Articolul 11 se modifică şi va avea următorul cuprins;


„Art. 11. – Patrimoniul cinematografiei naţionale este format din:

a) filme cinematografice româneşti de toate genurile: lungmetraje şi scurtmetraje de ficţiune, documentare sau de animaţie, precum şi materialele lor primare de imagine şi sunet, realizate până în 1990 cu finanţare integrală de la bugetul de stat sau de la bugetul unor unităţi de stat;


b) materialele şi bunurile rămase în urma producţiilor româneşti realizate în condiţiile lit. a) sau din prestaţiile internaţionale realizate de studiourile de stat, aflate în proprietatea publică sau privată a statului;


c) materialele documentare, precum: fotografii, afişe, scenarii, partituri şi alte asemenea bunuri legate de istoria filmului românesc, aflate în cadrul Arhivei Naţionale de Filme;


d) săli şi grădini de spectacol cinematografic aflate în proprietatea publică sau privată a statului.” 

Autor: Comisia pentru cultură, arte, mijloace de informare în masă


	Pentru susţinere: Pentru corectarea unor erori şi pentru clarificarea situaţiei bunurilor. 

Pentru respingere: acest patrimoniu a fost preluat de Ministerul Culturii şi Cultelor şi administrat de C.N.C.

	13.
	___________________________

text din OUG 64/2003:


11. Articolul 12 va avea următorul cuprins:


„Art. 12. – (1) Bunurile din patrimoniul cinematografiei naţionale, enumerate la art. 11 lit. a) şi f), sunt bunuri de interes naţional şi se află în proprietatea publică a statului şi în administrarea Centrului Naţional al Cinematografiei.


(2) Bunurile din patrimoniul cinematografiei naţionale, enumerate la art. 11 lit. b), se află în proprietatea privată a statului şi în administrarea Centrului Naţional al Cinematografiei.

(3) Bunurile din patrimoniul cinematografiei naţionale, enumerate la art. 11 lit. d) şi g), se află în proprietatea privată a statului şi în administrarea Regiei Autonome de Distribuţie şi Exploatare a Filmelor «Româniafilm», cu excepţia celor prevăzute în anexa la prezenta lege, care se află în proprietatea publică a statului şi în administrarea Centrului Naţional al Cinematografiei."
	
După pct. 12 se introduce un punct nou, pct. 13, care va avea următorul cuprins:


13. Punctul 10 de la art. 24 se modifică şi va avea următorul cuprins:


11. Articolul 12 va avea următorul cuprins:


„Art. 12. – (1) Bunurile din patrimoniul cinematografiei naţionale, enumerate la art. 11 lit. a) se află în proprietatea publică a statului şi în administrarea Centrului Naţional al Cinematografiei.      


(2) Bunurile din patrimoniul cinematografiei naţionale, enumerate la art. 11 lit. d), se află în proprietatea privată a statului şi în administrarea Regiei Autonome de Distribuţie şi Exploatare a Filmelor «Româniafilm», cu excepţia celor prevăzute în anexa la prezenta lege, care se află în proprietatea publică a statului şi în administrarea Centrului Naţional al Cinematografiei.


(3) Bunurile menţionate la art. 11 lit. c) se află în proprietatea publică a statului şi în administrarea Arhivei Naţionale de Filme.


(4) Pentru filmele menţionate la art. 11 lit. a) Centrul Naţional al Cinematografiei preia drepturile şi obligaţiile producătorului şi le poate utiliza în conformitate cu legislaţia privind dreptul de autor şi drepturile conexe dreptului de autor.“
Autor: Comisia pentru cultură, arte, mijloace de informare în masă


	Pentru corelare cu amendamentele aduse art. 24 pct. 9 şi 24 pct. 10 şi pentru corectarea unor erori şi clarificarea situaţiei bunurilor.

Pentru respingere: se clarifică regimul juridic al acestor bunuri.

	14.
	___________________________


	
După pct. 13 se introduce un punct nou, pct. 14, care va avea următorul cuprins:


14. După punctul 12 se introduce un punct nou, pct. 121, care va avea următorul cuprins:

121. Articolul 17 va avea următorul cuprins:


„Art. 17. – (1) Persoanele fizice şi juridice prevăzute la art.14 alin. (1) lit. d), f) şi g) pot opta, cu aprobarea Centrului Naţional al Cinematografiei, pentru cofinanţarea directă a producţiei sau/şi a distribuţiei unui film cinematografic românesc, care este produs sau/şi distribuit, în condiţiile prevăzute la capitolul V al prezentei legi.


(2) Sumele investite potrivit prevederilor alin. (1) vor fi scăzute din cuantumul contribuţiei datorate către Fondul cinematografic, aceste sume reprezentând cheltuieli deductibile la calculul profitului impozabil al agenţilor economici respectivi.


(3) Bugetul filmului finanţat în condiţiile prevăzute la alin. (1) şi (2) trebuie să fie aprobat de Centrul Naţional al Cinematografiei pe baza criteriilor stabilite de Centrul Naţional al Cinematografiei pentru proiectele finanţate din Fondul cinematografic.“

Autor: Comisia pentru cultură, arte, mijloace de informare în masă


	Pentru susţinere: Pentru corectarea unor neclarităţi de formulare, cu incidenţă asupra bunei desfăşurări a activităţii.

Pentru respingere: consecinţă a respingerii amendamentului de la pct.2.

	15.
	___________________________

text din OUG 64/2003:


13. Alineatele (3) şi (6) ale articolului 26 vor avea următorul cuprins:


„(3) Componenţa comisiei de selecţie se stabileşte, pentru fiecare sesiune de concurs, prin ordin al ministrului culturii şi cultelor.

………………………………………………………..


(6) În cazuri bine justificate directorul general al Centrului Naţional al Cinematografiei poate acorda o prelungire a termenului prevăzut la alin. (5) de maximum 3 luni.“
	
După pct. 14 se introduce un punct nou, pct. 15, care va avea următorul cuprins:


15. Punctul 13 de la art. 24 se modifică şi va avea următorul cuprins:


13. Alineatele (3) şi (6) ale articolului 26 vor avea următorul cuprins:


„(3) Componenţa comisiei de selecţie se stabileşte, pentru fiecare sesiune de concurs, prin ordin al preşedintelui Centrului Naţional al Cinematografiei.

………………………………………………………..


(6) În cazuri justificate preşedintele Centrului Naţional al Cinematografiei poate aproba prelungirea termenului prevăzut la alin. (5).“

Autor: Comisia pentru cultură, arte, mijloace de informare în masă


	Pentru susţinere:  Pentru corelare cu amendamentele aduse art. 13 şi 24 pct. 1.

Pentru respingere: consecinţă a respingerii amendamentului de la pct.2.

	16.
	___________________________

text din OUG 64/2003:


14. Articolul 27 va avea următorul cuprins:


„Art. 27. – Cuantumul creditului financiar rambursabil fără dobândă se stabileşte conform prezentei legi de către o comisie stabilită prin decizie a directorului general al Centrului Naţional al Cinematografiei.“
	
După pct. 15 se introduce un punct nou, pct. 16, care va avea următorul cuprins:


16. Punctul 14 de la art. 24 se modifică şi va avea următorul cuprins:


14. Articolul 27 va avea următorul cuprins:


„Art. 27. – Cuantumul creditului financiar rambursabil fără dobândă se stabileşte conform prezentei legi de către o comisie stabilită prin ordin al preşedintelui Centrului Naţional al Cinematografiei.“

Autor: Comisia pentru cultură, arte, mijloace de informare în masă


	Pentru susţinere:  Pentru corelare cu amendamentele aduse art. 13 şi 24 pct. 1.

Pentru respingere: consecinţă a respingerii amendamentului de la pct.2.

	17.
	___________________________

text din OUG 64/2003:


15. Articolul 28 va avea următorul cuprins:


„Art. 28. – Hotărârile comisiei de selecţie şi ale comisiei pentru acordarea cuantumului în care se acordă creditul financiar pot fi contestate la Ministerul Culturii şi Cultelor, în termen de 30 de zile de la data emiterii.“
	
După pct. 16 se introduce un punct nou, pct. 17, care va avea următorul cuprins:


17. Punctul 15 de la art. 24 se modifică şi va avea următorul cuprins:


15. Articolul 28 va avea următorul cuprins:


„Art. 28. – Hotărârile comisiei de selecţie şi ale comisiei pentru acordarea cuantumului în care se acordă creditul financiar pot fi contestate la preşedintele Centrului Naţional al Cinematografiei, în termen de 30 de zile de la data emiterii.“

Autor: Comisia pentru cultură, arte, mijloace de informare în masă


	Pentru susţinere:  Pentru corelare cu amendamentele aduse art. 13 şi 24 pct. 1 şi 2.

Pentru respingere: consecinţă a respingerii amendamentului de la pct.2.

	18.
	___________________________

text din OUG 64/2003:


16. Alineatul (1) al articolului 29 va avea următorul cuprins:


„Art. 29. – (1) Selectarea proiectelor pentru distribuţia, difuzarea şi exploatarea filmelor româneşti se face de către o comisie stabilită prin ordin al ministrului culturii şi cultelor, la propunerea directorului general al Centrului Naţional al Cinematografiei.“
	
După pct. 17 se introduce un punct nou, pct. 18, care va avea următorul cuprins:


18. Punctul 16 de la art. 24 se modifică şi va avea următorul cuprins:


16. Alineatul (1) al articolului 29 va avea următorul cuprins:


„Art. 29. – (1) Selectarea proiectelor pentru distribuţia, difuzarea şi exploatarea filmelor româneşti se face de către o comisie stabilită prin ordin al preşedintelui Centrului Naţional al Cinematografiei.“

Autor: Comisia pentru cultură, arte, mijloace de informare în masă


	Pentru susţinere:  Pentru corelare cu amendamentele aduse art. 13 şi 24 pct. 1 şi 2.

Pentru respingere: consecinţă a respingerii amendamentului de la pct.2.

	19.
	___________________________

text din OUG 64/2003:


17. Partea introductivă a alineatului (3) al articolului 31 va avea următorul cuprins:


„(3) Directorul general al Centrului Naţional al Cinematografiei trebuie să suspende sau, după caz, să rezilieze contractele de acordare a creditului financiar în următoarele situaţii:“
	
După pct. 18 se introduce un punct nou, pct. 19, care va avea următorul cuprins:


19. Punctul 17 de la art. 24 se modifică şi va avea următorul cuprins:


17. Partea introductivă a alineatului (3) al articolului 31 va avea următorul cuprins:


„(3) Preşedintele Centrului Naţional al Cinematografiei trebuie să suspende sau, după caz, să rezilieze contractele de acordare a creditului financiar în următoarele situaţii:“

Autor: Comisia pentru cultură, arte, mijloace de informare în masă


	Pentru susţinere:  Pentru corelare cu amendamentele aduse art. 13 şi 24 pct. 1 şi 2.

Pentru respingere: consecinţă a respingerii amendamentului de la pct.2.

	20.
	___________________________

text din OUG 64/2003:


20. Alineatul (2) al articolului 43 va avea următorul cuprins:


„(2) Cuantumul amenzilor contravenţionale va fi actualizat periodic, la propunerea Ministerului Culturii şi Cultelor, prin hotărâre a Guvernului.“ 
	
După pct. 19 se introduce un punct nou, pct. 20, care va avea următorul cuprins:


20. Punctul 20 de la art. 24 se modifică şi va avea următorul cuprins:


20. Alineatul (2) al articolului 43 va avea următorul cuprins:


„(2) Cuantumul amenzilor contravenţionale va fi actualizat periodic, la propunerea Centrului Naţional al Cinematografiei şi a Ministerului Culturii şi Cultelor, prin hotărâre a Guvernului.“

Autor: Comisia pentru cultură, arte, mijloace de informare în masă


	Pentru susţinere:  Pentru corelare cu amendamentele aduse art.24 pct.2.

Pentru respingere: consecinţă a respingerii amendamentului de la pct.2.

	21.
	___________________________


	
După pct. 20 se introduce un punct nou, pct. 21, care va avea următorul cuprins:


21. Anexa la Legea cinematografiei nr. 630/2002, publicată în Monitorul Oficial al României, Partea I, nr. 889 din 9 decembrie 2002, se modifică şi va avea următorul cuprins:

ANEXĂ

SĂLILE DE SPECTACOL CINEMATOGRAFIC

care se află în proprietatea publică a statului

Nr. crt.

Adresa

Denumirea

Numărul de locuri

1.

Judeţul Cluj, Municipiul Cluj-Napoca, Str. Universităţii nr. 3 

ARTA

255 locuri

2.

Judeţul Iaşi, Municipiul Iaşi, Piaţa Voievozilor nr. 14

DACIA

500 locuri

3.

Judeţul Timiş, Municipiul Timişoara, Str. Zborului nr. 7

DACIA

500 locuri

4.

Municipiul Bucureşti, Bulevardul Magheru  nr.2-4

SCALA

900 locuri

5.

Municipiul Bucureşti, Str. Ion Câmpineanu nr. 21  

UNION

300 locuri

6.

Municipiul Bucureşti, Bulevardul Magheru nr. 29

STUDIO

380 locuri

Autor: Comisia pentru cultură, arte, mijloace de informare în masă


	Pentru susţinere:  Pentru a facilita procesul de restructurare a activităţii cinematografice, început după.

Pentru respingere: Anexa la Legea nr.630/2002 nu a constituit obiect de reglementare al prezentei ordonanţe. 

	22
	___________________________


	
După pct. 21 se introduce un punct nou, pct. 22, care va avea următorul cuprins:


22. Legea cinematografiei nr. 630/2002, publicată în Monitorul Oficial al României, Partea I, nr. 889 din 9 decembrie 2002, cu modificările ulterioare, va fi republicată în Monitorul Oficial al României, Partea I, dându-se textelor o nouă numerotare.  

Autor: Comisia pentru cultură, arte, mijloace de informare în masă


	Pentru susţinere: Din motive de tehnică legislativă.

Pentru respingere: nu se justifică această măsură.




Raportul Comisiei a fost adoptat cu unanimitate de voturi. 

PREŞEDINTE,













SECRETAR,

IOAN OLTEAN












KOVACS CSABA TIBERIU

Expert parlamentar:

Stelian Androne

